CELEX: 32013R0301
Language: ro
Date: 2013-03-27 00:00:00
Title: Regulamentul (UE) nr. 301/2013 al Comisiei din 27 martie 2013 de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește îmbunătățirile anuale aduse Standardelor Internaționale de Raportare Financiară, ciclul 2009-2011  Text cu relevanță pentru SEE

28.3.2013   
            
            
               RO
            
            
               Jurnalul Oficial al Uniunii Europene
            
            
               L 90/78
            
         REGULAMENTUL (UE) NR. 301/2013 AL COMISIEI
   din 27 martie 2013
   de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește îmbunătățirile anuale aduse Standardelor Internaționale de Raportare Financiară, ciclul 2009-2011
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (1), în special articolul 3 alineatul (1),
   întrucât:
   
               (1)
            
            
               Prin Regulamentul (CE) nr. 1126/2008 (2) al Comisiei au fost adoptate anumite standarde internaționale și interpretări existente la 15 octombrie 2008.
            
         
               (2)
            
            
               La 17 mai 2012, Consiliul pentru Standarde Internaționale de Contabilitate (IASB) a publicat îmbunătățirile anuale aduse Standardelor Internaționale de Raportare Financiară, ciclul 2009-2011 (îmbunătățirile), în cadrul procesului său periodic de îmbunătățire, care vizează simplificarea și clarificarea standardelor. Aceste îmbunătățiri au ca obiectiv să rezolve unele probleme neurgente, însă importante, discutate de IASB în cursul ciclului de proiect care a început în 2009, legate de părțile din Standardele Internaționale de Raportare Financiară (IFRS) care prezintă inconsecvențe sau trebuie formulate mai clar. Trei dintre îmbunătățiri, și anume modificările la Anexa D din IFRS 1, la Standardul Internațional de Contabilitate (IAS) 16 și la IAS 34, reprezintă clarificări sau corectări la standardele respective. Celelalte trei îmbunătățiri, și anume modificările la IFRS 1, IAS 1 și IAS 32, includ modificări ale cerințelor existente și completări ale liniilor directoare pentru implementarea acestor cerințe.
            
         
               (3)
            
            
               Consultarea cu Grupul de experți tehnici (TEG) din cadrul Grupului consultativ european pentru raportarea financiară (EFRAG) confirmă faptul că îmbunătățirile îndeplinesc criteriile tehnice pentru adoptare prevăzute la articolul 3 alineatul (2) din Regulamentul (CE) nr. 1606/2002.
            
         
               (4)
            
            
               Prin urmare, Regulamentul (CE) nr. 1126/2008 trebuie modificat în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de reglementare contabilă,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 1126/2008 se modifică după cum urmează:
   
               (1)
            
            
               Standardul Internațional de Raportare Financiară (IFRS) 1 Adoptarea pentru prima dată a Standardelor Internaționale de Raportare Financiară se modifică conform anexei la prezentul regulament;
            
         
               (2)
            
            
               Standardul Internațional de Contabilitate (IAS) 1 Prezentarea situațiilor financiare se modifică conform anexei la prezentul regulament;
            
         
               (3)
            
            
               IFRS 1 Adoptarea pentru prima dată a Standardelor Internaționale de Raportare Financiară și IAS 34 Raportarea financiară interimară se modifică în conformitate cu IAS 1, astfel cum se indică în anexa la prezentul regulament;
            
         
               (4)
            
            
               IAS 16 Imobilizări corporale se modifică conform anexei la prezentul regulament;
            
         
               (5)
            
            
               IAS 32 Instrumente financiare: prezentare se modifică conform anexei la prezentul regulament;
            
         
               (6)
            
            
               Interpretarea 2 a Comitetului pentru interpretarea standardelor internaționale de raportare financiară (IFRIC) Acțiunile membrilor în entități de tip cooperatist și instrumente similare se modifică în conformitate cu IAS 32, astfel cum se indică în anexa la prezentul regulament;
            
         
               (7)
            
            
               IAS 34 Raportarea financiară interimară se modifică conform anexei la prezentul regulament;
            
         Articolul 2
   Fiecare societate trebuie să aplice modificările menționate la articolul 1 cel mai târziu de la data începerii primului lor exercițiu financiar care debutează la 1 ianuarie 2013 sau după această dată.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 martie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 243, 11.9.2002, p. 1.
   
      (2)  JO L 320, 29.11.2008, p. 1.
   
      ANEXĂ
      
         STANDARDE INTERNAȚIONALE DE CONTABILITATE
      
      
                  
                     IFRS 1
                  
               
               
                  
                              
                                 IFRS 1
                              
                           
                           
                              
                                 Adoptarea pentru prima dată a Standardelor Internaționale de Raportare Financiară
                              
                           
                        
            
                  
                     IAS 1
                  
               
               
                  
                              
                                 IAS 1
                              
                           
                           
                              
                                 Prezentarea situațiilor financiare
                              
                           
                        
            
                  
                     IAS 16
                  
               
               
                  
                              
                                 IAS 16
                              
                           
                           
                              
                                 Imobilizări corporale
                              
                           
                        
            
                  
                     IAS 32
                  
               
               
                  
                              
                                 IAS 32
                              
                           
                           
                              
                                 Instrumente financiare: prezentare
                              
                           
                        
            
                  
                     IAS 34
                  
               
               
                  
                              
                                 IAS 34
                              
                           
                           
                              
                                 Raportarea financiară interimară
                              
                           
                        
            „Reproducerea permisă în Spațiul Economic European. Toate drepturile existente rezervate în afara SEE, cu excepția dreptului de reproducere în scopul uzului personal sau în alte scopuri legitime. Mai multe informații sunt disponibile pe site-ul IASB www.iasb.org”
      
         Amendament la IFRS 1 Adoptarea pentru prima dată a Standardelor Internaționale de Raportare Financiară
         
      
      Se adaugă punctele 4A–4B, 23A–23B și 39P.
      DOMENIUL DE APLICARE
      
                  4A
               
               
                  Fără a aduce atingere dispozițiilor de la punctele 2 și 3, o entitate care a aplicat IFRS-urile într-o perioadă de raportare anterioară, dar care în cele mai recente situații financiare anuale anterioare nu a inclus o declarație explicită și fără rezerve de conformitate cu IFRS-urile, trebuie fie să aplice prezentul IFRS, fie să aplice IFRS-urile retroactiv în conformitate cu IAS 8 Politici contabile, modificări ale estimărilor contabile și erori, ca și cum entitatea nu ar fi încetat niciodată să aplice IFRS-urile.
               
            
                  4B
               
               
                  Atunci când o entitate nu alege să aplice prezentul IFRS în conformitate cu punctul 4A, entitatea trebuie să aplice totuși cerințele de prezentare a informațiilor de la punctele 23A–23B din IFRS 1, în plus față de cerințele de prezentare a informațiilor din IAS 8.
               
            PREZENTARE ȘI INFORMAȚII DE FURNIZAT
      
         Explicarea trecerii la IFRS-uri
      
      
                  23A
               
               
                  O entitate care a aplicat IFRS-urile într-o perioadă anterioară, așa cum este descris la punctul 4A, trebuie să prezinte:
                  
                              (a)
                           
                           
                              motivul pentru care a încetat să mai aplice IFRS-urile; și
                           
                        
                              (b)
                           
                           
                              motivul pentru care a reluat aplicarea IFRS-urilor.
                           
                        
            
                  23B
               
               
                  Atunci când o entitate, în conformitate cu punctul 4A, nu alege să aplice IFRS 1, entitatea trebuie să explice motivele pentru care a ales să aplice IFRS-urile ca și cum nu ar fi încetat niciodată să aplice IFRS-urile.
               
            DATA INTRĂRII ÎN VIGOARE
      
                  39P
               
               
                  Ciclul de îmbunătățiri anuale 2009 – 2011, emis în mai 2012, a adăugat punctele 4A–4B și 23A–23B. O entitate trebuie să aplice retroactiv acest amendament, în conformitate cu IAS 8 Politici contabile, modificări ale estimărilor contabile și erori, pentru perioadele anuale care încep la sau după 1 ianuarie 2013. Se permite aplicarea anterior acestei date. Dacă o entitate aplică respectivul amendament pentru o perioadă anterioară, aceasta trebuie să prezinte acest fapt.
               
            
         Amendament la Anexa D la IFRS 1 Adoptarea pentru prima dată a Standardelor Internaționale de Raportare Financiară
         
      
      Se modifică punctul D23 și se adaugă punctul 39Q.
      
         Costurile îndatorării
      
      
                  D23
               
               
                  O entitate care adoptă pentru prima dată IFRS-urile poate alege să aplice cerințele IAS 23 începând cu data tranziției sau cu o dată anterioară, astfel cum se prevede la punctul 28 din IAS 23. Începând cu data la care o entitate care aplică această scutire începe să aplice IAS 23, entitatea:
                  
                              (a)
                           
                           
                              nu trebuie să retrateze componenta costurilor îndatorării care a fost capitalizată conform Principiilor contabile general acceptate (GAAP) anterioare și care a fost inclusă în valoarea contabilă a activelor la acea dată; și
                           
                        
                              (b)
                           
                           
                              trebuie să contabilizeze costurile îndatorării suportate la data respectivă sau ulterior acestei date în conformitate cu IAS 23, inclusiv costurile îndatorării suportate la data respectivă sau ulterior acestei date pentru activele eligibile aflate deja în construcție.
                           
                        
            DATA INTRĂRII ÎN VIGOARE
      
                  39Q
               
               
                  
                     Ciclul de îmbunătățiri anuale 2009 – 2011, emis în mai 2012, a modificat punctul D23. O entitate trebuie să aplice retroactiv acest amendament, în conformitate cu IAS 8 Politici contabile, modificări ale estimărilor contabile și erori pentru perioade anuale începând la sau după 1 ianuarie 2013. Se permite aplicarea anterior acestei date. Dacă o entitate aplică respectivul amendament pentru o perioadă anterioară, trebuie să prezinte acest fapt.
               
            
         Amendament la IAS 1 Prezentarea situațiilor financiare
         
      
      Punctele 10, 38 și 41 se modifică. Punctele 39 și 40 se elimină. Se adăugă punctele 38A–38D, 40A–40D și 139L (chiar dacă conținutul punctelor 38A și 38B se bazează pe punctele anterioare 39 și 40, care au fost acum eliminate), precum și titlurile înainte de punctele 38, 38C și 40A.
      
         Set complet de situații financiare
      
      
                  
                     10
                  
               
               
                  Un set complet de situații financiare conține:
                  
                              
                                 (a)
                              
                           
                           
                              
                                 o situație a poziției financiare la finalul perioadei;
                           
                        
                              
                                 (b)
                              
                           
                           
                              
                                 o situație a profitului sau pierderii și a altor elemente ale rezultatului global pentru perioada respectivă;
                           
                        
                              
                                 (c)
                              
                           
                           
                              
                                 o situație a modificărilor capitalurilor proprii aferentă perioadei;
                           
                        
                              
                                 (d)
                              
                           
                           
                              
                                 o situație a fluxurilor de trezorerie aferentă perioadei;
                           
                        
                              
                                 (e)
                              
                           
                           
                              
                                 note cuprinzând un rezumat al politicilor contabile semnificative și alte informații explicative;
                           
                        
                              
                                 (ea)
                              
                           
                           
                              
                                 informații comparative cu privire la perioada precedentă, așa cum se precizează la punctele 38 și 38A; și
                              
                           
                        
                              
                                 (f)
                              
                           
                           
                              
                                 o situație a poziției financiare la începutul perioadei precedente, atunci când o entitate aplică retroactiv o politică contabilă sau realizează o retratare retrospectivă a elementelor din situațiile sale financiare sau atunci când reclasifică elemente în situațiile sale financiare în conformitate cu punctele 40A–40D.
                              
                           
                        
            
         O entitate poate utiliza pentru situații alte titluri decât cele utilizate în prezentul standard. De exemplu, o entitate poate utiliza titlul „situația rezultatului global” în loc de „situația profitului sau pierderii și a altor elemente ale rezultatului global”.
      
         Informații comparative
      
      
         Informații comparative minime
      
      
                  
                     38
                  
               
               
                  Cu excepția cazului în care IFRS-urile permit sau prevăd altfel, o entitate trebuie să prezinte informațiile comparative aferente perioadei precedente pentru toate sumele raportate în situațiile financiare ale perioadei curente. O entitate trebuie să includă informații comparative pentru informațiile narative și descriptive, dacă acest lucru este relevant pentru înțelegerea situațiilor financiare ale perioadei curente.
               
            
                  
                     38A
                  
               
               
                  O entitate trebuie să prezinte cel puțin două situații ale poziției financiare, două situații ale profitului sau pierderii și ale altor elemente ale rezultatului global, două situații separate ale profitului sau pierderii (dacă se prezintă), două situații ale fluxurilor de trezorerie și două situații ale modificărilor capitalurilor proprii, precum și notele aferente.
               
            
                  38B
               
               
                  În unele cazuri, informațiile narative furnizate în situațiile financiare pentru perioada (perioadele) precedentă (precedente) continuă să fie relevante în perioada curentă. De exemplu, o entitate prezintă în perioada curentă detalii privind un litigiu, al cărui rezultat era nesigur la finalul perioadei precedente și care este încă nerezolvat. Prezentarea unor informații care indică existența acelei incertitudini la finalul perioadei precedente și a unor informații cu privire la măsurile care au fost luate pe parcursul perioadei respective pentru rezolvarea incertitudinii poate fi utilă pentru utilizatori.
               
            
         
            Informații comparative suplimentare
         
      
      
                  38C
               
               
                  O entitate poate prezenta informații comparative în plus față de situațiile financiare comparative minime impuse de IFRS-uri, cu condiția ca informațiile respective să fie elaborate în conformitate cu IFRS-urile. Aceste informații comparative pot consta în una sau mai multe dintre situațiile menționate la punctul 10, dar nu este necesar să cuprindă un set complet de situații financiare. Într-un astfel de caz, entitatea trebuie să prezinte note informative aferente acelor situații suplimentare.
               
            
                  38D
               
               
                  De exemplu, o entitate poate prezenta o a treia situație a profitului sau pierderii și a altor elemente ale rezultatului global (prezentând astfel perioada curentă, perioada precedentă și o perioadă comparativă suplimentară). Totuși, entitatea nu este obligată să prezinte o a treia situație a poziției financiare, o a treia situație a fluxurilor de trezorerie sau o a treia situație a modificărilor capitalurilor proprii (de exemplu, o situație financiară comparativă suplimentară). Entitatea trebuie să prezinte, în notele la situațiile financiare, informațiile comparative referitoare la situația suplimentară a profitului sau pierderii și a altor elemente ale rezultatului global.
               
            
                  39
               
               
                  [Eliminat]
               
            
                  40
               
               
                  [Eliminat]
               
            
         
            Modificarea politicii contabile, retratarea retroactivă sau reclasificarea
         
      
      
                  
                     40A
                  
               
               
                  O entitate trebuie să prezinte o a treia situație a poziției financiare la începutul perioadei precedente, pe lângă situațiile financiare comparative minime cerute la punctul 38A, dacă:
                  
                              (a)
                           
                           
                              
                                 aplică retroactiv o politică contabilă, efectuează o retratare retroactivă a elementelor din situațiile sale financiare sau reclasifică elemente în situațiile sale financiare; și
                              
                           
                        
                              (b)
                           
                           
                              
                                 aplicarea retroactivă, retratarea retroactivă sau reclasificarea are un efect semnificativ asupra informațiilor din situația poziției financiare de la începutul perioadei precedente.
                              
                           
                        
            
                  40B
               
               
                  În circumstanțele descrise la punctul 40A, o entitate trebuie să prezinte trei situații ale poziției financiare:
                  
                              (a)
                           
                           
                              la finalul perioadei curente;
                           
                        
                              (b)
                           
                           
                              la finalul perioadei precedente; și
                           
                        
                              (c)
                           
                           
                              la începutul perioadei precedente.
                           
                        
            
                  40C
               
               
                  Atunci când o entitate este obligată să prezinte o situație suplimentară a poziției financiare în conformitate cu punctul 40A, aceasta trebuie să prezinte informațiile prevăzute la punctele 41–44 și în IAS 8. Totuși, nu este necesar să fie prezentate notele aferente situației de deschidere a poziției financiare de la începutul perioadei precedente.
               
            
                  40D
               
               
                  Data respectivei situații de deschidere a poziției financiare trebuie să fie la începutul perioadei precedente, indiferent dacă situațiile financiare ale unei entități prezintă informații comparative pentru perioade anterioare (astfel cum se permite la punctul 38C).
               
            
                  
                     41
                  
               
               
                  În cazul în care o entitate modifică prezentarea sau clasificarea elementelor din situațiile sale financiare, aceasta trebuie să reclasifice valorile comparative, cu excepția cazului în care reclasificarea este imposibil de realizat. Atunci când entitatea reclasifică valorile comparative, aceasta trebuie să prezinte (inclusiv pentru începutul perioadei precedente):
                  
                              
                                 (a)
                              
                           
                           
                              
                                 natura reclasificării;
                           
                        
                              
                                 (b)
                              
                           
                           
                              
                                 valoarea fiecărui element sau clasă de elemente care este reclasificat(ă); și
                              
                           
                        
                              
                                 (c)
                              
                           
                           
                              
                                 motivul reclasificării.
                              
                           
                        
            DISPOZIȚII TRANZITORII ȘI DATA INTRĂRII ÎN VIGOARE
      
                  139L
               
               
                  
                     Ciclul de îmbunătățiri anuale 2009 – 2011, emis în mai 2012, a modificat punctele 10, 38 și 41, a eliminat punctele 39–40 și a adăugat punctele 38A–38D și 40A–40D. O entitate trebuie să aplice retroactiv acest amendament, în conformitate cu IAS 8 Politici contabile, modificări ale estimărilor contabile și erori pentru perioade anuale începând la sau după 1 ianuarie 2013. Se permite aplicarea anterior acestei date. Dacă o entitate aplică respectivul amendament pentru o perioadă anterioară, trebuie să prezinte acest fapt.
               
            
         Amendamente corelate la alte standarde, care rezultă din amendamentul la IAS 1
      
      
         Următoarele amendamente la alte IFRS-uri sunt necesare pentru a asigura consecvența cu IAS 1 revizuit.
      
      
         Amendament la IFRS 1 Adoptarea pentru prima dată a Standardelor Internaționale de Raportare Financiară
         
      
      Se modifică punctul 21 și se adaugă punctul 39R.
      PREZENTARE șI INFORMAțII DE FURNIZAT
      
         Informații comparative
      
      
                  21
               
               
                  Primele situații financiare în conformitate cu IFRS ale unei entități trebuie să includă cel puțin trei situații ale poziției financiare, două situații ale profitului sau pierderii și ale altor elemente ale rezultatului global, două situații separate ale profitului sau pierderii (dacă sunt prezentate), două situații ale fluxurilor de trezorerie și două situații ale modificărilor capitalurilor proprii și notele aferente, inclusiv informații comparative pentru toate situațiile prezentate.
               
            DATA INTRĂRII ÎN VIGOARE
      
                  39R
               
               
                  
                     Ciclul de îmbunătățiri anuale 2009 – 2011, emis în mai 2012, a modificat punctul 21. O entitate trebuie să aplice retroactiv acest amendament, în conformitate cu IAS 8 Politici contabile, modificări ale estimărilor contabile și erori pentru perioade anuale începând la sau după 1 ianuarie 2013. Se permite aplicarea anterior acestei date. Dacă o entitate aplică respectivul amendament pentru o perioadă anterioară, trebuie să prezinte acest fapt.
               
            
         Amendament la IAS 34 Raportarea financiară interimară
         
      
      Se modifică punctul 5 și se adaugă punctul 52.
      CONȚINUTUL UNUI RAPORT FINANCIAR INTERIMAR
      
                  5
               
               
                  În conformitate cu IAS 1, un set complet de situații financiare include următoarele componente:
                  
                              (a)
                           
                           
                              o situație a poziției financiare la finalul perioadei;
                           
                        
                              (b)
                           
                           
                              o situație a profitului sau pierderii și a altor elemente ale rezultatului global pentru perioada respectivă;
                           
                        
                              (c)
                           
                           
                              o situație a modificărilor capitalurilor proprii aferentă perioadei;
                           
                        
                              (d)
                           
                           
                              o situație a fluxurilor de trezorerie aferentă perioadei;
                           
                        
                              (e)
                           
                           
                              note cuprinzând un rezumat al politicilor contabile semnificative și alte informații explicative;
                           
                        
                              (ea)
                           
                           
                              informații comparative referitoare la perioada precedentă, așa cum se precizează la punctele 38 și 38A din IAS 1; și
                           
                        
                              (f)
                           
                           
                              o situație a poziției financiare la începutul perioadei precedente, atunci când o entitate aplică retrospectiv o politică contabilă sau realizează o retratare retrospectivă a elementelor din situațiile sale financiare sau atunci când reclasifică elemente din situațiile sale financiare în conformitate cu punctele 40A–40D din IAS 1.
                           
                        O entitate poate utiliza pentru situații alte titluri decât cele utilizate în prezentul standard. De exemplu, o entitate poate utiliza titlul „situația rezultatului global” în loc de „situația profitului sau pierderii și a altor elemente ale rezultatului global”.
               
            DATA INTRĂRII ÎN VIGOARE
      
                  52
               
               
                  
                     Ciclul de îmbunătățiri anuale 2009 – 2011, emis în mai 2012, a modificat punctul 5, amendamentul respectiv rezultând din amendamentul la IAS 1 Prezentarea situațiilor financiare. O entitate trebuie să aplice retroactiv acest amendament, în conformitate cu IAS 8 Politici contabile, modificări ale estimărilor contabile și erori pentru perioade anuale începând la sau după 1 ianuarie 2013. Se permite aplicarea anterior acestei date. Dacă o entitate aplică respectivul amendament pentru o perioadă anterioară, trebuie să prezinte acest fapt.
               
            
         Amendament la IAS 16 Imobilizări corporale
         
      
      Se modifică punctul 8 și se adaugă punctul 81G.
      RECUNOAȘTEREA
      
                  8
               
               
                  Elemente precum piesele de schimb, echipamentele de rezervă și echipamentele de întreținere sunt recunoscute în conformitate cu prezentul IFRS atunci când acestea corespund definiției imobilizărilor corporale. Altfel, aceste elemente se clasifică drept elemente de stoc.
               
            DATA INTRĂRII ÎN VIGOARE
      
                  81G
               
               
                  
                     Ciclul de îmbunătățiri anuale 2009 – 2011, emis în mai 2012, a modificat punctul 8. O entitate trebuie să aplice retroactiv acest amendament, în conformitate cu IAS 8 Politici contabile, modificări ale estimărilor contabile și erori pentru perioade anuale începând la sau după 1 ianuarie 2013. Se permite aplicarea anterior acestei date. Dacă o entitate aplică respectivul amendament pentru o perioadă anterioară, trebuie să prezinte acest fapt.
               
            
         Amendament la IAS 32 Instrumente financiare: prezentare
         
      
      Se modifică punctele 35, 37 și 39 și se adaugă punctele 35A și 97M.
      PREZENTARE
      
         Dobânzi, dividende, pierderi și câștiguri
      
      
         (a se vedea și punctul AG37)
      
      
                  
                     35
                  
               
               
                  Dobânzile, dividendele, pierderile și câștigurile aferente unui instrument financiar sau unei componente care reprezintă o datorie financiară trebuie recunoscute ca venituri sau cheltuieli în profit sau pierdere. Distribuirile către deținătorii unui instrument de capitaluri proprii trebuie recunoscute de către entitate direct în capitalurile proprii. Costurile unei tranzacții de capitaluri proprii trebuie contabilizate ca o deducere din capitalurile proprii.
               
            
                  35A
               
               
                  Impozitul pe profit aferent distribuirilor către deținătorii unui instrument de capitaluri proprii și cel aferent costurilor unei tranzacții de capitaluri proprii trebuie contabilizate în conformitate cu IAS 12 Impozitul pe profit.
               
            
                  37
               
               
                  O entitate suportă în general diferite costuri aferente emiterii sau achiziționării propriilor sale instrumente de capitaluri proprii. Aceste costuri pot include taxele de înregistrare și alte taxe plătite autorității de reglementare, sumele plătite consilierilor juridici, experților contabili și altor consilieri profesionali, costuri de tipărire și taxe de timbru. Costurile unei tranzacții de capitaluri proprii sunt contabilizate ca o deducere din capitalurile proprii în măsura în care acestea sunt costuri incrementale direct atribuibile tranzacției de capitaluri proprii și care altfel ar fi fost evitate. Costurile unei tranzacții de capitaluri proprii care este abandonată sunt recunoscute drept cheltuieli.
               
            
                  39
               
               
                  Valoarea costurilor de tranzacție contabilizată ca o deducere din capitalurile proprii în cursul perioadei este prezentată separat conform IAS 1.
               
            DATA INTRĂRII ÎN VIGOARE ȘI DISPOZIȚII TRANZITORII
      
                  97M
               
               
                  
                     Ciclul de îmbunătățiri anuale 2009 – 2011, emis în mai 2012, a modificat punctele 35, 37 și 39 și a adăugat punctul 35A. O entitate trebuie să aplice retroactiv acest amendament, în conformitate cu IAS 8 Politici contabile, modificări ale estimărilor contabile și erori pentru perioade anuale începând la sau după 1 ianuarie 2013. Se permite aplicarea anterior acestei date. Dacă o entitate aplică respectivul amendament pentru o perioadă anterioară, trebuie să prezinte acest fapt.
               
            
         Amendamente corelate la alte standarde, care rezultă din amendamentul la IAS 32
      
      
         Următoarele amendamente la alte IFRS-uri sunt necesare pentru a asigura consecvența cu IAS 32 revizuit.
      
      
         Amendament la IFRIC 2 Acțiunile membrilor în entități de tip cooperatist și instrumente similare
         
      
      Se modifică punctul 11 și se adaugă punctul 17.
      CONSENS
      
                  11
               
               
                  După cum se prevede la punctul 35 din IAS 32, distribuirile către deținătorii instrumentelor de capitaluri proprii sunt recunoscute direct în capitalurile proprii. Dobânzile, dividendele și alte venituri aferente unor instrumente financiare clasificate drept datorii financiare sunt cheltuieli, indiferent dacă aceste sume plătite sunt caracterizate în mod legal drept dividende, dobânzi sau altfel.
               
            DATA INTRĂRII ÎN VIGOARE
      
                  17
               
               
                  
                     Ciclul de îmbunătățiri anuale 2009 – 2011, emis în mai 2012, a modificat punctul 11. O entitate trebuie să aplice retroactiv acest amendament, în conformitate cu IAS 8 Politici contabile, modificări ale estimărilor contabile și erori pentru perioade anuale începând la sau după 1 ianuarie 2013. Dacă o entitate aplică respectivul amendament la IAS 32 ca parte din Ciclul de îmbunătățiri anuale 2009–2011 (emis în mai 2012) pentru o perioadă anterioară, amendamentul de la punctul 11 se va aplica pentru acea perioadă anterioară.
               
            
         Amendament la IAS 34 Raportarea financiară interimară
         
      
      Se modifică punctul 16A și se adaugă punctul 53.
      CONȚINUTUL UNUI RAPORT FINANCIAR INTERIMAR
      
         Alte prezentări
      
      
                  
                     16A
                  
               
               
                  Pe lângă prezentarea evenimentelor și tranzacțiilor semnificative în conformitate cu punctele 15-15C, o entitate trebuie să includă următoarele informații în notele la situațiile sale financiare interimare, dacă acestea nu sunt prezentate în altă parte în raportul financiar interimar. Informațiile trebuie raportate, în mod normal, de la începutul exercițiului până în prezent.
                  
                              
                                 (a)
                              
                           
                           
                              
                                 …
                              
                           
                        
                              
                                 (g)
                              
                           
                           
                              
                                 următoarele informații pe segmente (furnizarea informațiilor pe segmente este prevăzută în raportul financiar interimar al unei entități doar dacă IFRS 8 Segmente operaționale prevede ca entitatea să prezinte informații pe segmente în cadrul situațiilor sale financiare anuale):
                              
                                          
                                             (i)
                                          
                                       
                                       
                                          
                                             …
                                          
                                       
                                    
                                          
                                             (iv)
                                          
                                       
                                       
                                          
                                             o evaluare a activelor totale și a datoriilor pentru un anumit segment raportabil, dacă astfel de valori sunt furnizate în mod periodic principalului factor decizional operațional și dacă au existat modificări semnificative față de valoarea prezentată în ultimele situații financiare anuale pentru acel segment raportabil.
                                          
                                       
                                    
                                          
                                             (v)
                                          
                                       
                                       
                                          
                                             …
                                          
                                       
                                    
                        
                              
                                 (h)
                              
                           
                           
                              
                                 …
                              
                           
                        
            DATA INTRĂRII ÎN VIGOARE
      
                  53
               
               
                  
                     Ciclul de îmbunătățiri anuale 2009 – 2011, emis în mai 2012, a modificat punctul 16A. O entitate trebuie să aplice retroactiv acest amendament, în conformitate cu IAS 8 Politici contabile, modificări ale estimărilor contabile și erori pentru perioade anuale începând la sau după 1 ianuarie 2013. Se permite aplicarea anterior acestei date. Dacă o entitate aplică respectivul amendament pentru o perioadă anterioară, trebuie să prezinte acest fapt.